มีอะไรกับแฟนไม่ได้สวมถุงยาง แต่หลั่งนอกเมื่อวันศุกร์กับเสาร์ค่ะ แล้วกินยาคุมฉุกเฉินวันเสาร์ วันอาทิตย์ก็ไม่ได้สวมถุงยางค่ะ แต่หลั่งนอกเหมือนเดิม แล้วหนูก็กินยาคุมแบบแผงอยู่แล้วด้วย กินมาแผงที่สองแล้วแต่กินไม่ค่อยตรงเวลา จะมีโอกาสท้องมั้ยคะ
สวัสดีค่ะ หากทานยาคุมกำเนิดแบบรายเดือนอยู่ โดยทานมาเป็นแผงที่ 2 แล้ว และได้ทานทุกวัน ไม่มีวันที่ลืมทานยา ไม่ได้ทานยาชนิดอื่นๆ อยู่ ยาคุมก็จะช่วยป้องกันการตั้งครรภ์ได้มากกว่า 99% ค่ะ ส่วนการที่ทานยาไม่ตรงเวลา หากแตกต่างกันไม่กี่ชั่วโมง ก็ไม่ได้มีผลต่อประสิทธิภาพของยาคุมค่ะ ดังนั้น แม้จะมีเพศสัมพันธ์โดยไม่สวมถุงยางอนามัย โอกาสในการตั้งครรภ์ก็มีน้อยมาก จึงไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ